Joonas Haavisto Trio: Japan Tour 2018,Toyonaka Performing Arts Center, osaka18.5. Klo 19:00
Joonas Haavisto Trio palaa toukuussa neljättä kertaa Japaniin juhlistamaan yhtyeen uutta albumia Gradation.
Steinway artisti Joonas Haavisto on yksi Suomijazzin kiinnostavimpia nimiä. Triossa hänen rinnallaa soittavat Suomen eturivin jazzmuusikot Antti Lötjönen sekä Joonas Riippa.Tänä vuonna julkaistavalla, trion neljännellä albumilla, Gradation, Haaviston säveltämät melodiset harmoniat luovat vapaalle ilmaisulle upean pohjan.
OMJ 2018 Jazzklubit: MONO- JA DIALOGEJA,Voimala 1889, oulu18.5. Klo 20:00
Ruokangas Hako-Rita on vuonna 2012 perustettu oululainen jazzkitaraduo, jonka mono- ja dialogeja kiertueen ohjelmisto koostuu Ruokankaan keväällä 2017 ilmestyneen Monologues -levyn avantgardistisesta soolokitarakappaleista sekä duomateriaalista, joka sisältää sekä omia sävellyksiä että jazzstandardeja. Ohjelmiston ilmaisu liikkuu herkästä ja melodisesta tunnelmasta lähes väkivaltaisen avantgardistiseen revittelyyn, jossa soittajien välinen vuorovaikutus ja intensiteetti ovat keskeisissä rooleissa. Kitaraduon Mono and Dialogues -albumi ilmestyi 4.5. Eclipse Musicin julkaisemana.
Flame Jazz: Jussi Fredriksson Trio,Logomo, Move 1, turku18.5. Klo 19:00
Jussi Fredriksson Trion toinen albumi ! julkaistiin syksyllä 2017 Saksassa loistavien arvioiden siivittämänä. Uusi levy julkaistaan Suomen markkinoille keväisten konserttien myötä. Trion ensilevytystä ? seuraa energinen jatko-osa, jossa kysymyksen asettelun sijasta tarjotaan suoraviivaisia vastauksia.
Fredriksson sävelsi uutta materiaalia vaeltaessaan Pariisin kaduilla keväällä 2016, ja kaupungin salaperäiset kujat ja galleriat kuuluvatkin kappaleiden tunnelmissa. Musiikki kumartaa Thelonius Monkin ja Ahmad Jamalin minimalismille – toisaalta kirpeät ja runsaat harmoniat iskevät voimalla. Nimekäs trio vie musiikkia staattisista teemoista yllättäviin käänteisiin. Yhtyeen sointi on sulavan pehmeä, ja elastinen rytminkäsittely luo ilmaisuun syviä ulottuvuuksia.
Kevään viimeinen Flame Jazz -ilta tarjoaa inspiroivaa pianojazzia huippumuusikoiden esittämänä!
Liput: 17,5 € / opiskelijat ja eläkeläiset 13,5 € / OP Turun Seudun omistaja-asiakasetu 15 € (max 2 etua/asiakas).
Dinner & show: 82,5–92,5 €, kattaus klo 17. (Vain ennakkomyynnissä) Lippu.fi
Konsertti järjestetään Logomon Move 1 -salissa. Sisäänpääsy Logomo Kitchenin ovesta.